
REFERAT  DE APROBARE


[bookmark: _Hlk206592317][bookmark: _Hlk206593093]	Subsemnatul Dincă Florin Ionuţ, primar al Oraşului Boldeşti-Scăeni, supun spre analiza şi aprobarea Consiliului Local Proiectul de hotărâre privind   acordarea unui mandat special domnului primar Dincă Florin-Ionuţ pentru a vota în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Deşeurilor - Prahova” Regulamentul revizuit de organizare și funcționare al serviciului public de salubrizare al localităților din județul Prahova.
	În baza OUG nr. 57/2019 privind Codul adminsitrativ, a Legii nr. 51/2006 a serviciilor comunitare de utilităţi publice, cu modificările şi completările ulterioare, a Legii nr. 101/2006, a serviciului de salubrizare a localităților, republicată , cu modificările și completările ulterioare, a Ordinului ANRSC nr. 97/2025 privind aprobarea Regulamentului-cadru al serviciului de salubrizare a localităţilor  şi a prevederilor Statutului Asociaţiei de Dezvoltare Intercomunitară de utilităţi publice pentru serviciul de salubrizare „Parteneriatul pentru managementul deşeurilor - Prahova” , vă prezint următoarele:
	Oraşul Boldeşti-Scăeni este membru în cadrul Asociaţiei de Dezvoltare Intercomunitară de utilităţi publice pentru serviciul de salubrizare „Parteneriatul pentru managementul deşeurilor - Prahova din anul 2009.
Asociaţia de Dezvoltare Intercomunitară de Utilităţi Publice „Parteneriatul pentru Managementul Deşeurilor – Prahova”, prin adresa nr. 3282/5.08.2025, solicită UAT- urilor membre să adopte hotărâri pentru acordarea mandatului special cu drept de vot în cadrul Adunării Generale a  Asociaţiei.
Ataşat adresei sus menţionate a fost înaintat Regulamentul revizuit de organizare și funcționare al serviciului public de salubrizare al localităților din județul Prahova în forma dată în urma modificărilor şi completărilor aduse . 
Faţă de cele de mai sus prezentate propun acordarea unui  mandat special pentru a vota şi semna în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Deşeurilor Prahova” Regulamentul revizuit în forma prevăzută în anexă.

